Μερικές σκέψεις για το Linux
Description: This is issue 04 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #04
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
# Μερικές σκέψεις για το Linux Καραμανώλης Νίκος nikosk@studiofm1.cs.teiher.gr Απρίλιος 1998 Είναι αναμφισβήτητο γεγονός ότι το Linux είναι ένα πολύ σταθερό λειτουργικό με πολλές (σχεδόν απεριόριστες) δυνατότητες, απίστευτη ευελιξία, μεγάλη ποικιλία λογισμικού και (το μεγαλύτερο ίσως πλεονέκτημα) είναι δωρεάν. Επειδή πολύ συζήτηση γίνετε τελευταία στην λίστα των Ελλήνων Χρηστών Linux, περί προώθησής του στην ευρύτερη αγορά, τόσο ιδιωτική, όσο και επαγγελματική θα ήθελα να πω μερικές σκέψεις που περνούν απο το μυαλό μου όταν διαβάζω αυτά τα mail. Θυμάμαι, πολύ προτού αυτό το διαολεμένο πρώην GUI και νύν OS που το ονομά του δεν τολμώ να πώ, όταν έλεγες σε κάποιον, ειδικά στην επαρχία όπου μεγάλωσα, ότι κάτι ξέρεις απο Η/Υ τις περισσότερες φορές δεν ήξερε για ποιό πράγμα μιλάς. Απο τότε μέχρι σήμερα πολλά έχουν αλλάξει. Σίγουρα βέβαια θα υπήρχαν αλλαγές αλλά κανείς δεν περίμενε να γινόταν αυτό που συμβαίνει τα τελευταία 3-4 χρόνια. Όλο και περισσότερος κόσμος ασχολείται με τους Η/Υ. Οι αγορές μηχανών αυξάνονται απο εξάμηνο σε εξάμηνο, και ο Η/Υ μπαίνει ολοένα και σε περισσότερα σπίτια. Σε αυτό, σημαντικό ρόλο έπαιξε η εξέλιξη του προαναφερθέντος OS. Πιό φιλικό (αμα έχεις τέτοιους φίλους...), πιό κατανοητό (μα πριν 5 λεπτά δούλευε...), έκανε τους απλησίαστους, ακαταλαβίστικους "Ηλεκτρονικούς εγκέφαλους" μέρος της καθημερινής ζωής της Ελληνικής οικογένειας.Πόσο όμως απο αυτά που "νομίζει" ο πολύς κόσμος είναι;... Την απάντηση φυσικά την ξέρετε, δεν χρειάζεται να την πω εγώ. Και εδώ είναι που έρχεται το Linux... Πως όμως θα μπορέσει να πείσει τον απλό χρήστη, τον επαγγελματία, όλους γενικότερα, ότι είναι η λύση; Για το πως θα γίνει αυτό σε σχέση με τους επαγγελματίες (επιχειρήσεις) έχει αναφερθεί στο περιοδικό "magaz" στην διεύθυνση http://www.linux.gr/magaz. Τι γίνετε όμως με τους απλούς χρήστες; Θα πειστεί ένας απλός χρήστης (όπως είμαι και εγώ) αν όχι να εγκαταλείψει το αγαπημένο του (γκρρρ...) OS, τουλάχιστον να δοκιμάσει το Linux; Επιτρέψτε μου να αμφιβάλω. Μπορεί απο αυτά που ακούει στο περιοδικό και στο http://www.linux.gr να του φανεί καλή ιδέα, και το δοκιμάζει. Είναι σίγουρο ότι (επαναλαμβάνω: ο απλός χρήστης) μόλις δεί-διαβάσει την διαδικασία εγκατάστασης θα απογοητευτεί, τουλάχιστον. Αν δε, τολμήσει να την δοκιμάσει μετά την ολοκλήρωσή της, είμαι βέβαιος, ότι θα επακολουθήσει ένα μεγαλοπρεπές Fdisk για την διαγραφή της Linux κατάτμησης και επαναφορά του FAT, με την προυπόθεση όμως ότι ξέρει και αυτό να το κάνει (είπαμε είναι ΑΠΛΟΣ χρήστης). Μερικοί θα αποφασίσουν να κρατήσουν το σύστημα, άλλωστε τόσο κόπο έκαναν να το εγκαταστήσουν. Και βέβαια, όλοι αυτοί θα θελήσουν κάπποια στιγμή να γράψουν και να διαβάσουν Ελληνικά... "Τι;;; δεν έχει Ελληνικά και πρέπει να τα εγκαταστήσω;;;"... Φυσιολογική ερώτηση για κάποιον που έχει καλομάθει απο τα ...μπρρρρ θεέ μου φύλαγε.... "Ας είναι, ας τα εγκαταστήσω... Πού είναι το Setup.exe;;;" Και άλλη απογοήτευση... Και πού να δείς τα δύσκολα θα λένε μερικοί... Μα είναι δυνατόν να πιστεύουν μερκοί ότι θα μπορέσουν να πείσουν αυτούς τους απλούς χρήστες, να χρησιμοποιήσουν το Linux;;; Με ποιό επιχείρημα; Ότι είναι σταθερό, ή το ότι είναι τσάμπα; Και τα (είπαμε δεν την πίανω στο στόμα μου αυτή τη λέξη) τσάμπα είναι (πρακτικά). Μπορεί να μην είναι σταθερά αλλά τουλάχιστον είναι εύκολα. Εγκαθιστούνται εύκολα, αυτά και όλα τα προγράμματα σε αυτά βρίσκεις εύκολα πως να κάνεις αυτό που θές και γενικά είναι ότι καλύτερο για έναν άπειρο (απλό) χρήστη. Ξέρετε δεν έχουν πολλοί την "τρέλα" που κουβαλάνε πολλοί απο εμάς. Δεν έχουν την διάθεση όλοι να διαβάζουν 10-20 σελίδες HOWTO, και μετά άλλες 2-3 οδηγίες εγκατάστασης, και οταν κάτι να μην δουλεύει τελικά μετά από όλα αυτά, να το ψάχνουν λιγάκι. Είναι ανόητο να πιστεύουμε ότι μπορούμε να πείσουμε ανθρώπους άλλους από αυτούς που θέλουν να μάθουν κάτι παραπάνω και όχι να χρησιμοποιούν τον Η/Υ σαν παιχνιδομηχανή ή σαν μέσο σύνδεσης με το Internet, ή για την διασκέδασή τους, ότι είναι καλύτερο το Linux επειδή είναι σταθερότερο... Στο κάτω - κάτω, τι πολύτιμο τρέχουν στον υπολογιστή τους και δεν μπορούν να ανεχτούν ένα απλό crashακι πότε - πότε. Αντίθετα, ξέρετε πόσοι είναι αυτοί, οι απλοί χρήστες που με θεωρούν τρελό που κάθομαι και ασχολούμαι με κάτι άχρηστο, για αυτούς, τόσες ώρες; Και βέβαια δεν το λένε μόνο για μένα. Όλοι αυτοί βρίσκουν το Linux και γενικότερα το Unix απαράδεκτο. Δεν θα πρέπει να τους αγνοήσουμε, γιατί έχουν δίκιο. Για κάποιον που το μόνο που θέλει είναι να κάνει την βόλτα του στο Inet είναι υπεραρκετά τα Windows. Γιατί να μπλέξει με την εγκατάσταση, την ρύθμιση, την αναβάθμιση αυτό τον απέραντο λαβύρινθο των File Systems του Linux; Γιατί να χάνεται κάθε λίγο και στο τέλος να μην ξέρει που βρίσκεται και πού θέλει να πάει; Πρέπει λοιπόν να αλλάξουν πολλά στο Linux για να γίνει αποδεκτό από τον πολύ τον κόσμο. Δεν αρκούν (σχετικά) απλοποιημένες διαδικασίες εγκατάστασης, ένα όμορφο περιβάλλον εργασίας (με πολλές δύσκολες ρυθμίσεις και όχι πλήρη εκμετάλευση των δυνατοτήτων του μηχανήματος*), θέλει πολύ περισσότερη δουλειά. Αλλά και οργάνωση. Αλλού έχει η μία distribution κάποια αρχεία, αλλού η άλλη. Κάποιες υποστηρίζουν εύκολες εγκαταστάσεις, άλλες όχι. Καλύτερη βοήθεια, χωρίς αυτή να είναι πλέον για τους ειδικούς ή να απαιτεί εκ των προτέρων κάποιες γνώσεις. Περισσότερες επαγγελματικές εφαρμογές. Να πειστούν επιτέλους οι εταιρείες που παράγουν τα πολύ δημοφιλή πακέτα εφαρμογών να βγάλουν και μια έκδοσή τους για Linux (και εμείς θα την αντιγράψουμε..... εγκαταστήσουμε, εννοώ, αμέσως). Έτσι πιστεύω ότι το Linux θα γίνει πιό δημοφιλές και εύχρηστο. Μπορεί δηλαδή να γίνει έτσι ώστε να είναι εύκολο για αυτούς που το θέλουν εύκολο αλλά και δύσκολο και πολύπλοκο για αυτούς που το προτιμούν έτσι. Σχεδόν όλα αυτά που αναφέρονται παραπάνω υλοποιούνται ήδη. Δεν τα σκέφτηκα εγώ πρώτος. Η διεθνής κοινότητα του Linux ξέρει πολύ καλά τι να κάνει για να γίνει το Linux το κυρίαρχο σύστημα. Δεν ξέρω πόσα από αυτά είναι εφικτά καθώς το Linux δεν παύει να είναι ένα Unixοειδές σύστημα. Δεν ξέρω επίσης το πόσο εύκολα θα άφηνε κάποιος τα .....(διαγράφεται).... ειδικότερα εδώ στην Ελλάδα. Εδώ η κυριαρχία των ΜΠΛΙΑΧ είναι καθολική καθώς η διανομή των προγραμμάτων για αυτά είναι ...σχεδόν ελεύθερη. Αυτό δεν σημαίνει όμως ότι δεν πρέπει να προσπαθήσει κανείς. * Όταν οι περισσότεροι απο τους Servers τρέχουν στα 256 χρώμματα ενώ άλλοι είναι ανύπαρκτοι τότε ποιος ο λόγος α) να βάλουν Linux β) να αγοράσουν καλή κάρτα... Μήπως έχει κανείς τίποτα για την Mystique ;